ทหารไทยขึ้นดอกฝากกู้ ธปท.ชมทำดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ทหารไทยขึ้นดอกเบี้ย 0.200.50%
รายงานข่าวจากธนาคารทหารไทย (TMB) ประกาศปรับขึ้นอัตราดอกเบี้ยเงินฝากประจำตั้งแต่ 0.200.50% เพื่อตอบสนองความต้องการของลูกค้าเงินฝาก โดยอัตราดอกเบี้ยใหม่จะมีผลตั้งแต่วันที่ 21 ก.ค.นี้เป็นต้นไป 
อัตราดอกเบี้ยเงินฝากประจำใหม่ที่เปลี่ยนแปลงเพิ่มขึ้นดังนี้ เงินฝากประจำ 3 เดือน เพิ่มจาก 0.65% เป็น 0.85% เงินฝากประจำ 6 เดือน เพิ่มจาก 0.65% เป็น 1.00% เงินฝากประจำ 12 เดือน เพิ่มจาก 0.75% เป็น 1.00% เงินฝากประจำ 24 เดือน เพิ่มจาก 1.50% เป็น 1.75% และเงินฝากประจำ 36 เดือน เพิ่มจาก 1.75% เป็น 2.25%
นอกจากนี้ ธนาคารยังปรับอัตราดอกเบี้ยเงินกู้สำหรับลูกค้าชั้นดี หรือเอ็มแอลอาร์ เล็กน้อย จาก 6.25% เป็น 6.375% อีกด้วย
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า การปรับขึ้นดอกเบี้ยของธนาคารพาณิชย์ที่มีการขึ้นดอกเบี้ยเงินฝากมากกว่าเงินกู้ถือเป็นสัญญาณที่ดีกับผู้บริโภค ถือเป็นการเริ่มที่ไม่เอาเปรียบลูกค้า ดังนั้นในเรื่องการดูแลส่วนต่างรายได้ดอกเบี้ย เงินกู้กับเงินฝากสุทธิ (สเปรด) จึงไม่ควรคิดว่ามันจะไม่ลดลง เพราะถือเป็นการมองแง่ร้ายหรือตีตนไปก่อนไข้ ธนาคารได้ปรับขึ้นทั้งกู้และฝาก จึงมีความเป็นธรรมมากขึ้น